CELEX: C2005/182/16
Language: sk
Date: 2005-07-23 00:00:00
Title: Rozsudok Súdneho dvora (tretia komora) z 26. mája 2005 vo veci C-332/03: Komisia Európskych spoločenstiev proti Portugalskej republike (Nesplnenie povinnosti štátom — Rybolov — Zachovanie a riadenie zdrojov — Nariadenia (EHS) č. 3760/92 a č. 2847/93 — Kontrolné opatrenia rybárskych činností)

23.7.2005   
            
            
               SK
            
            
               Úradný vestník Európskej únie
            
            
               C 182/8
            
         
      ROZSUDOK SÚDNEHO DVORA
   
   (tretia komora)
   z 26. mája 2005
   vo veci C-332/03: Komisia Európskych spoločenstiev proti Portugalskej republike (1)
   
   (Nesplnenie povinnosti štátom - Rybolov - Zachovanie a riadenie zdrojov - Nariadenia (EHS) č. 3760/92 a č. 2847/93 - Kontrolné opatrenia rybárskych činností)
   (2005/C 182/16)
   Jazyk konania: portugalčina
   Vo veci C-332/03, Komisia Európskych spoločenstiev (splnomocnení zástupcovia: T. van Rijn a A.-M. Alves Vieira) proti Portugalskej republike (splnomocnení zástupcovia: L. Fernandes a M. J. Policarpo), ktorej predmetom je žaloba o nesplnenie povinnosti podľa článku 226 ES podaná 29. júla 2003, Súdny dvor (tretia komora), v zložení: predseda tretej komory A. Rosas, sudcovia J.-P. Puissochet (spravodajca), S. von Bahr, J. Malenovský a U. Lõhmus, generálna advokátka: C. Stix-Hackl, tajomník: R. Grass, vyhlásil 26. mája 2005 rozsudok, ktorého výrok znie:
   
               1.
            
            
               Portugalská republika tým, že počas rybolovných sezón 1994 až 1995 opomenula:
               
                           —
                        
                        
                           stanoviť vhodné pravidlá na naplnenie kvót, ktoré jej boli pridelené,
                        
                     
                           —
                        
                        
                           zabezpečiť dodržiavanie právnych predpisov Spoločenstva v oblasti zachovania zdrojov prostredníctvom dostatočnej kontroly rybárskych činností a primeranou inšpekciou rybárskych lodí, ako aj vykládok a registra úlovkov,
                        
                     
                           —
                        
                        
                           dočasne zakázať rybolov vykonávaný plavidlami plávajúcimi pod jej vlajkou alebo registrovanými na jej území, keď bolo známe, že pridelené kvóty boli vyčerpané, a napokon zakázala rybolov až v okamihu, keď boli kvóty značne prekročené,
                        
                     
                           —
                        
                        
                           zabezpečiť skutočné fungovanie systému validácie pozostávajúceho najmä z krížovej kontroly údajov a kontroly údajov prostredníctvom počítačovej databázy,
                        
                     si nesplnila povinnosti, ktoré jej vyplývajú v oblasti riadenia a kontroly vyššie uvedených rybolovných kvót týkajúcich sa rokov 1994, 1995 a 1996 podľa článku 9 ods. 2 nariadenia Rady (EHS) č. 3760/92 z 20. decembra 1992, ktorým sa zriaďuje systém Spoločenstva pre rybolov a chov rýb, ako aj článkov 2, 19 ods. 1 a 2 a článku 21 ods. 1 a 2 nariadenia Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu.
            
         
               2.
            
            
               Vo zvyšnej časti sa žaloba zamieta.
            
         
               3.
            
            
               Portugalská republika sa zaväzuje na náhradu trov konania.
            
         
      (1)  Ú. v. EÚ C 135, 7.6.2003.